PATVIRTINTA

Joniškio sporto centro direktoriaus 2020 m. gruodžio 31 d.

įsakymu Nr. V-284

**JONIŠKIO SPORTO CENTRO MOKINIŲ**

**SAUGAUS ELGESIO TAISYKLĖS**

**I SKYRIUS**

**BENDROSIOS NUOSTATOS**

1. Joniškio sporto centro (toliau Centras) mokinių elgesio taisyklės (toliau Taisyklės) reglamentuoja mokinių bendrąsias elgesio normas pratybų, kelionių į varžybas ir juose, pažintinių išvykų, renginių metu.

2. Tvarkos aprašas grindžiamas Lietuvos Respublikos švietimo ir sporto įstatymais, Vaiko teisių konvencija, Švietimo, mokslo ir sporto ministerijos norminiais aktais.

**II SKYRIUS**

**MOKINIŲ ELGESIO TAISYKLĖS**

3. Kiekvienas mokinys privalo žinoti ir laikytis Centro taisyklių reikalavimų bei Mokymo(si) sutarties su Centru sąlygas.

4. Mokinys turi teisę:

4.1. nemokamai gauti informaciją apie Centre vykdomas programas, pratybų formas;

4.2. pasirinkti pageidaujamos sporto šakos pratybas;

4.2. gauti geros kokybės paslaugą;

4.3. gauti informaciją apie savo pažangos ir pasiekimų vertinimą ir kitą su ugdymu susijusią informaciją;

4.4. mokytis savitarpio pagalba grįstoje, psichologiškai, dvasiškai ir fiziškai saugioje aplinkoje;

4.5. turėti higienos reikalavimus atitinkančius mokymosi krūvį ir aplinką;

4.6. pratybų ir varžybų metu dėvėti atitinkamą sportinę aprangą, laikytis higienos reikalavimų;

4.7. kreiptis į mokytojus ar Centro administraciją dėl gresiančio pavojaus, fizinio ar psichologinio smurto;

4.8. tausoti ir saugoti Centro turtą ir asmeninius daiktus (už turimus vertingus daiktus mokiniai atsako patys);

4.9. laikytis garbingo elgesio sporte (Fair play) normų;

4.10. reguliariai tikrintis sveikatą;

4.11. gerbti ir garsinti Centro vardą;

4.12. dalyvauti Centro savivaldoje.

5. Pratybų, išvykų į varžybas, kitų renginių metu mokiniui draudžiama:

5.1. turėti, vartoti ir platinti: kortas, ginklus ir aštrius bei juos imituojančius daiktus, dujinius balionėlius, pirotechnines ir sprogstamąsias medžiagas, alkoholinius ir energetinius gėrimus, narkotines ir psichotropines medžiagas, tabako gaminius, elektronines cigaretes ir kitus pavojingus daiktus;

5.2. rūkyti, atsinešti cigarečių ar elektroninių cigarečių bei garinimo aparatų;

5.3. žaisti azartinius žaidimus, smurtauti, vartoti necenzūrinius žodžius;

5.4. pratybų metu turėti įjungtus mobiliuosius telefonus;

5.5. slaptai filmuoti, įrašinėti bendruomenės pokalbius ar veiklas, naudotis ir nešiotis garsą stiprinančią aparatūrą;

5.6. gadinti inventorių;

5.7. savo elgesiu sukurti pavojingas situacijas, suteikti kitiems fizinį skausmą ar moralinį pažeminimą bei tyčiotis;

5.8. virtualioje erdvėje skleisti kitų asmenų privatumą pažeidžiančią informaciją;

5.9. naudotis įrenginiais, inventoriumi be mokytojo leidimo.

**III SKYRIUS**

**PREVENCINĖS PRIEMONĖS**

6. Už Centro taisyklių nesilaikymą mokiniams gali būti taikoma:

6.1. mokytojo pastaba;

6.2. pranešimas Centro administracijai apie pastebėtus pažeidimus;

6.3. pranešimas tėvams apie netinkamą elgesį;

6.4. už itin sunkius nusižengimus, mokytojų bei asmenų garbę ir orumą žeminančius veiksmus, Centro trenerių tarybos siūlymu, asmuo gali būti šalinamas iš Centro.

**IV SKYRIUS**

**BAIGIAMOSIOS NUOSTATOS**

7. Mokiniai pasirašytinai supažindinami su Taisyklėmis kiekvienų mokslo metų rugsėjo mėnesio pirmąją savaitę. Supažindinimas su Taisyklėmis fiksuojamas neformaliojo ugdymo žurnalo skyriuje „Saugaus elgesio instruktažas“.

8. Grupės mokinių tėvai su Taisyklėmis supažindinami grupės susirinkimuose.

9. Taisyklės skelbiamos Centro internetinėje svetainėje (www.joniskiosc.lt).